cyanic-selkie/wikianc huggingface dataset:
স্কোরিং (ক্রিকেট)
দায়িত্বাবলী
হক-আইয়ের ন্যায় উচ্চ ক্ষমতাসম্পন্ন প্রযুক্তি ব্যবহার করে বোলারের শক্তিমত্তা সম্পর্কে বিস্তারিত জানা যায়। ব্যাটসম্যানের তুলনায় বলের উচ্চতা, নিম্নতা, ওয়াইড ইত্যাদি বিষয় দর্শকদের নজর আকর্ষণ করতে সক্ষম হয়েছে।
অন্যান্য
প্রাতিষ্ঠানিকভাবে নিযুক্ত স্কোরারগণ মাঝে-মধ্যেই ভুল করে থাকেন। কিন্তু খেলা শেষ হবার পর সাধারণত তা ঠিক করা হয়। কিছু ক্রিকেট পরিসংখ্যানবিদ অনানুষ্ঠানিকভাবে মুদ্রিত ও প্রচারমাধ্যমের জন্য কাজ করে খ্যাতি কুড়িয়েছেন। তন্মধ্যে ১৯৬৬ থেকে ২০০৮ সাল পর্যন্ত বিবিসি রেডিও ধারাভাষ্যকার দলে বিল ফ্রিন্ডল ও জো কিং অন্যতম। ইসিবি’র ক্রিকেট কর্মকর্তা সংস্থা স্কোরারদের জন্য প্রশিক্ষণ দিয়ে থাকে।
জে১৪০৭বি
জে১৪০৭বি নামক বহিঃগ্রহটি পৃথিবী থেকে ৪৩৪ আলোকবর্ষ দূরে অবস্থিত। গ্রহটির বলয়ের সংখ্যা ৩০ টি। এই বলয়সমূহের ব্যাস ১২০ মিলিয়ন কিলোমিটার, যা শনি গ্রহের বলয়ের চেয়ে ২০০ গুণ বড়। যদি গ্রহটিকে শনি গ্রহে প্রতিস্থাপন করা হতো তবে সেগুলি পৃথিবী থেকে দিনের বেলায়ও দৃশ্যমান হত এবং এর উজ্জ্বলতা চাঁদের চেয়েও বেশি হত।
দে'জ পাবলিশিং
thumb|কলকাতা পুস্তকমেলায় (২০০৯) দে'জ পাবলিশিং-এর স্টল দে’জ পাবলিশিং একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।
মাঘ বিহু
মাঘ বিহু (Magh Bihu) অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়।
ইতিহাস
আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়।
উরুকা
বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে।
উরুকার রাত্রের পরম্পরা
উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়।
বিহু
সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়। মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়- "অগ্নিং প্রজ্জ্বলিতং বন্দে চতুর্ব্বেদং হুতাশনং৷ সুবর্ণ-বর্ণমমলং জ্যোতি রূপায় তে মন:৷৷"
বিহুর খাদ্য
মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়।
ডুবনিয়াম
থাম্ব|ডুবনিয়াম ডুবনিয়াম একটি রাসায়নিক উপাদান যার প্রতীক Db এবং পারমাণবিক সংখ্যা ১০৫। রাশিয়ার ডুবনা শহরের নামানুসারে এটার নামকরণ করা হয়, কারণ সেখানই এটার প্রথম উৎপত্তি। এটি একটি কৃত্রিম উপাদান এবং তেজস্ক্রিয়; সবচেয়ে পরিচিত স্থিতিশীল আইসোটোপ ডুবনিয়াম-২৬৮, এটির প্রায় ২৮ ঘণ্টার অর্ধেক জীবন রয়েছে।
থ্যালিয়াম
থাম্ব|233x233পিক্সেল|থ্যালিয়াম থ্যালিয়াম দূর্বল ধাতু পর্যায় ভুক্ত একটি মৌল।
মীমাংসা সূত্র
মীমাংসা সূত্র (সংস্কৃত: मीमांसा सूत्र) বা পূর্ব মীমাংসা সূত্র (প্রায় ৩০০-২০০ খৃষ্টপূর্বাব্দ ), ঋষি জৈমিনি রচিত, প্রাচীন হিন্দু দার্শনিক গ্রন্থগুলির মধ্যে একটি। এটি ভারতীয় দর্শনের ছয়টি গোঁড়া দর্শনের প্রথমতম মীমাংসার ভিত্তি তৈরি করে। ঐতিহ্য অনুযায়ী, ঋষি জৈমিনি ছিলেন মহাভারতের রচয়িতা ঋষি বেদব্যাসের অন্যতম শিষ্য।
পরিদর্শন
কাজটি বারোটি অধ্যায়ে বিভক্ত, যা আরও ষাট পদে বিভক্ত।
পাঠ্য বেদের ব্যাখ্যার জন্য নিয়ম প্রদান করে ও বৈদিক আচার পালনের জন্য দার্শনিক ন্যায্যতা প্রদান করে, মোক্ষ অর্জনের জন্য বৈদিক আচারের অর্থ ও তাৎপর্য প্রদান করে।
ভাষ্য
শতাব্দী ধরে এই পাঠ্যের উপর অনেক ভাষ্য লেখা হয়েছে, যার মধ্যে সবচেয়ে গুরুত্বপূর্ণ হচ্ছে সাবারা লিখিত সাবারা ভাষ্য, জৈমিনির মীমাংসা সূত্রের সমস্ত ১২টি অধ্যায়ের একমাত্র বিদ্যমান ভাষ্য। পাঠ্য ও সাবারা ভাষ্যের উপর লেখা প্রধান ভাষ্যগুলি ছিল কুমারিলা ভট্ট এবং প্রভাকর মিশ্রের দ্বারা।
দর্শন
জৈমিনি, তার মীমাংসা সূত্রে, বস্তুগত ক্রিয়াকলাপ এবং এর ফলাফল সমগ্র বাস্তবতা হিসাবে উপস্থাপন করে। তিনি এবং পরবর্তীকালে কর্ম-মীমাংসা দর্শনের প্রবক্তারা শিক্ষা দেন যে বস্তুগত অস্তিত্ব অবিরাম, কোন মুক্তি নেই। মীমাংসের জন্য, কর্মের চক্র চিরস্থায়ী, এবং সবচেয়ে ভাল যেটি লক্ষ্য করা যায় তা হল দেবদের মধ্যে উচ্চ জন্ম। অতএব, তারা মনে করে যে, বেদের পুরো উদ্দেশ্য হল ভাল কর্ম সৃষ্টির জন্য মানুষকে আচার -অনুষ্ঠানে যুক্ত করা, এবং ফলস্বরূপ পরিপক্ক আত্মার প্রধান দায়িত্ব হল বেদের যজ্ঞ আদেশের সঠিক অর্থ নির্ণয় করা এবং সেগুলি কার্যকর করা।
"কোডানা-লক্ষন 'রথো ধর্ম: "দায়িত্ব হল যা বেদের আদেশ দ্বারা নির্দেশিত।" (মীমাংসা সূত্র ১.১.২)"
বিষয়বস্তু
মীমাংসা সূত্র বারোটি অধ্যায় নিয়ে গঠিত:
চামেরী ভবন
চামেরী ভবন (চামেরী হাউস, চামেলী ভবন, চামেলি হাউজ ইত্যাদি নামেও পরিচিত) ঢাকায় অবস্থিত একটি ঐতিহাসিক ঔপনিবেশিক ভবন। বর্তমানে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর সদরদপ্তর হিসেবে ব্যবহৃত হচ্ছে।
ইতিহাস
চামেরী ভবন ১৯২০ সালে ব্রিটিশ রাজের সময় নির্মিত হয়। ভবনটি হাইকোর্ট ভবনের উল্টাদিকে অবস্থিত। ভবনটি সেই সময়ে ঢাকায় কর্মরত ইংরেজ অবিবাহিত কর্মকর্তাদের জন্য আবাসস্থল হিসেবে নির্মিত হয়েছিল। পরে ঢাকা বিশ্ববিদ্যালয় স্থাপিত হলে, রমনা এলাকার সব ভবন বিশ্ববিদ্যালয়ের কাছে হস্তান্তর করা হয়। তখন এটি বিশ্ববিদ্যালয়ের বাংলো অধ্যাপকদের বাসস্থান হিসেবে ব্যবহৃত হয়। ১৯২৯ সালে মুসলিম হলের কয়েকজন আবাসিক ছাত্রকে বাংলোটি বরাদ্ধ দেয়া হয়। ১৯৩৮ সালে এটিকে ঢাকা বিশ্ববিদ্যালয়ের ছাত্রীদের হল হিসাবে নির্ধারণ করা হয়, ১৯৫৭ সালে রোকেয়া হল নির্মাণের আগ পর্যন্ত এটি ছাত্রী নিবাস ছিল। এরপর ভবনটি সরকারের তত্বাবধানে চলে যায়। পাকিস্তান আমল ও বাংলাদেশ স্বাধীন হবার পর কিছুসময় এটি বাংলাদেশ সরকারী কর্ম কমিশনের সদরদপ্তর হিসেবে ব্যবহৃত হয়। ১৯৮৫ সালে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর কাছে হস্তান্তর করা হয় এবং তখন থেকে ভবনটি “সিরডাপ ভবন” হিসেবে পরিচিত হয়ে আসছে।
মুহাম্মদ আলমগীর
জন্ম ও পরিবার
মুহাম্মদ আলমগীর ১৬ জুন ১৯৬৩ সালে চাঁদপুর জেলায় জন্মগ্রহণ করেন।
শিক্ষা
অধ্যাপক ড.মুহাম্মদ আলমগীর ঢাকা কলেজ হতে ১৯৮০ সালে বিজ্ঞান বিভাগ থেকে এইচএসসি পাশ করেন। তিনি ১৯৮১ সালে বাংলাদেশ প্রকৌশল বিশ্ববিদ্যালয় (বুয়েট) এর সিভিল ইঞ্জিনিয়ারিং ভর্তি হোন এবং ১৯৮৬ সালে বিএসসি ও ১৯৮৯ সালে এমএসসি শেষ করেন। জাপানের সাগা ইউনিভার্সিটি থেকে ১৯৯৬ সালে পিএচডি এবং ১৯৯৮ সালে পোস্ট ডক্টরাল গবেষণা শেষ করেন।
কর্মজীবন
২০ সেপ্টেম্বর ১৯৮৬ সালে বাংলাদেশ ইনস্টিটিউট অব টেকনোলজি,খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) এর সিভিল বিভাগের প্রভাষক পদে যোগদান করেন। ২৩ সেপ্টেম্বর ১৯৯০ সালে তিনি সহকারী অধ্যাপক পদে, ২৭ ডিসেম্বর ১৯৯৮ সালে সহযোগী অধ্যাপক এবং ১৯ মে ২০০২ সালে অধ্যাপক পদে পদোন্নতি পান। তিনি বিভিন্ন মেয়াদে খুলনা প্রকৌশল ও প্রযুক্তি বিশ্ববিদ্যালয় এর বিভিন্ন হলের প্রভোষ্ট, সিভিল ইঞ্জিনিয়ারিং বিভাগের বিভাগীয় প্রধান এবং ২০০৭-০৯ মেয়াদে সিভিল ইঞ্জিনিয়ায়ং অনুষদের ডীন হিসেবে দায়িত্ব পালন করেন। তিনি ৫ অক্টোবর ২০১৩ সাল থেকে ২ বছরের মেয়াদে বিশ্ববিদ্যালয় মঞ্জুরী কমিশন (ইউজিসি) এর খন্ডকালীন সদস্য হিসেবে কাজ করেছেন। তিনি ২১ জুলাই ২০১০ থেকে ২ আগস্ট ২০১৮ পর্যন্ত ২ মেয়াদে খুলনা প্রকৌশল ও প্রযুক্তি বিশ্ববিদ্যালয়(কুয়েট) এর উপাচার্য হিসেবে কর্মরত ছিলেন। বর্তমানে (১৬ জুন ২০১৯ থেকে) তিনি বিশ্ববিদ্যালয় মঞ্জুরী কমিশন (ইউজিসি) এর সদস্য হিসেবে কর্মরত আছেন।
সদস্যপদ
আজীবন ফেলো, ইঞ্জিনিয়ার্স ইনস্টিটিউশন, বাংলাদেশ
আরো দেখুন
খুলনা প্রকৌশল ও প্রযুক্তি বিশ্ববিদ্যালয়
আমানি
আমানি (আরও বলা হয় কাঁজি) হচ্ছে পান্তাভাতের জলীয় অংশ। সিদ্ধ চাল ঠান্ডা করে পরিষ্কার পানিতে ছয় ঘন্টার বেশি সময় সিক্ত রাখলে আমানি তৈরী হয়। আমানি নববর্ষের আদিম উপাদান।
আমানি নববর্ষের একটি প্রাচীন আঞ্চলিক মাঙ্গলিক অনুষ্ঠান। এটি প্রধানত কৃষকের পারিবারিক অনুষ্ঠান। চৈত্র মাসের শেষদিনের সন্ধ্যারাতে গৃহকর্তী এক হাড়ি পানিতে স্বল্প পরিমাণ অপক্ব চাল ছেড়ে দিয়ে সারারাত ভিজতে দেন এবং তার মধ্যে কচি আমের পাতাযুক্ত ডাল বসিয়ে রাখেন। দিয়ে দেন পহেলা বৈশাখের সূর্য ওঠার আগে ঘর ঝাড়ু দিয়ে গৃহকর্তী সেই হাড়ির পানি সারা ঘরে ছিটিয়ে দেন। সেই ভেজা চাল সকলকে খেতে দিয়ে আমের কচি পাতা হাঁড়ির পানিতে ভিজিয়ে পরে বাড়ির সকলের গায়ে ছিটিয়ে দেন। তাদের বিশ্বাস, এতে বাড়ির সকলের কল্যাণ হবে। নতুন বছর হবে সুখ, শান্তি ও সমৃদ্ধির। এ অনুষ্ঠান এখন খুব একটা দেখা যায় না।
বুৎপত্তি
ড. মুহম্মদ এনামুল হক ‘আমানি’ শব্দটির উদ্ভব নিরূপণ করতে গিয়ে বলেছেন, ‘আমানি’ শব্দটি আমপানীয় অথবা অম্লপানী এই দুই প্রাচীন ভারতীয় আর্য ভাষার শব্দ থেকে উৎপত্তি।
সাহিত্য
রবীন্দ্রনাথ ঠাকুর তাঁর সাহিত্য গ্রন্থে একটি বিষয় ব্যাখ্যা দিতে আমানি সম্পর্কে বলেন, দুঃখ করো অবধান,
দুঃখ করো অবধান,
আমানি খাবার গর্ত দেখো বিদ্যমান। "আমানি খাবার গর্ত দেখাইয়া দারিদ্র্য সপ্রমাণ করার মধ্যে কতকটা নাট্যনৈপুণ্য থাকিতেও পারে, কিন্তু ইহার মধ্যে কাব্যরস কোথায়? দুটো ছত্র, কবিত্বে সিক্ত হইয়া উঠে নাই; ইহার মধ্যে অনেকখানি আমানি আছে, কিন্তু কবির অশ্রুজল নাই।"
শিবালয় ইউনিয়ন
শিবালয় বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।
প্রশাসনিক কাঠামো
শিবালয় ইউনিয়ন শিবালয় উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন
১৯৬৭ সালের ঢালিউড চলচ্চিত্রের তালিকা
১৯৬৭ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।
ডেক্সটার গর্ডন
ডেক্সটার গর্ডন (Dexter Gordon; ২৭ ফেব্রুয়ারি ১৯২৩ - ২৫ এপ্রিল ১৯৯০) ছিলেন একজন মার্কিন জ্যাজ স্যাক্সোফোন বাদক ও অভিনেতা। ছয় ফুট ছয় ইঞ্চি উচ্চতার জন্য তাকে "দীর্ঘকায় ডেক্সটার" ও "অত্যাধুনিক দানব" ডাকা হত। তার সঙ্গীত জীবনের ব্যপ্তি ছিল চল্লিশ বছরের অধিক। ১৯৪৮ সালে রয়্যাল রুস্টে হেরমান লিওনার্ডের তোলা গর্ডনের ধূমপানরত ছবিটি জ্যাজ আলোকচিত্রের অন্যতম প্রতীকি চিত্র। গর্ডনের একাধিক অ্যালবামের প্রচ্ছদের বিষয়বস্তু ছিল সিগারেট।
গর্ডন ১৯৮৬ সালের রাউন্ড মিডনাইট চলচ্চিত্রে বার্ট্রান্ড ট্যাভারনিয়ার চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং একই বছর দ্য আদার সাইড অব রাউন্ড মিডনাইট চলচ্চিত্রের গানের অ্যালবামের জন্য সেরা জ্যাজ যন্ত্রবাদক বিভাগে গ্র্যামি পুরস্কার অর্জন করেন। ১৯৯০ সালে অ্যাওয়েকেনিংস চলচ্চিত্রে তাকে ক্ষণিক চরিত্রে দেখা যায়।
বাহরাইন ও কুয়েত ব্যাংক
বাহরাইন ও কুয়েত ব্যাংক (বিবিকে) ১৬ই মার্চ ১৯৭১ সালে বাহরাইন এবং কুয়েত উভয় দেশে একসাথে প্রতিষ্ঠিত একটি ব্যাংক। এই দুই দেশের যৌথ বিনিয়োগে ব্যাংকটি প্রতিষ্ঠিত হয়। এর শেয়ারহোল্ডাররা হল সাধারণ জনগণ, বাহরাইন সরকার, কুয়েতের কয়েকটি ব্যাংক এবং বিনিয়োগ কোম্পানি। বিবিকে বাহরাইন, কুয়েত এবং ভারতে শাখা পরিচালনার পাশাপাশি দুবাই (সংযুক্ত আরব আমিরাত) ও তুরস্কে প্রতিনিধি অফিসের মাধ্যমে বিভিন্ন ব্যাংকিং পরিষেবা দিয়ে আসছে।
কার্যক্রম
বিবিকের পরিষেবা চারটি প্রধান বিভাগে বিভক্ত। প্রথমত, এটি রিটেইল ব্যাংকিং যা ব্যাক্তিকেন্দ্রিক সেবা, যেমন, ই-ব্যাংকিং সুবিধা দেয়া, ঋণ দেয়া, মাল্টি-ফিচার অ্যাকাউন্ট অপারেট করা, ক্রেডিট সুবিধা দেয়া ইত্যাদির মাধ্যমে কার্যক্রম পরিচালনা করে। দ্বিতীয়ত, ট্রেজারি এবং বিনিয়োগ সেবা প্রদান যা মূলধন ব্যবস্থাপনা পরিচালনার জন্য বিভিন্ন অভন্তরীণ বিভাগ এবং অধিভুক্ত কোম্পানিগুলির সাথে পরামর্শ করে পরিচালনা করা হয়। পরবর্তী বিভাগ হল কর্পোরেট ব্যাংকিং যা বাহরাইনের মধ্যে প্রাতিষ্ঠানিক গ্রাহকদের বিভিন্ন সেবা প্রদান করে। এবং সর্বশেষটি হল আন্তর্জাতিক ব্যাংকিং যা বিদেশী প্রাতিষ্ঠানিক গ্রাহকদের সাথে কাজ করে। ভারতের শাখার মাধ্যমে এবং তুরস্ক ও দুবাইতে প্রতিনিধি অফিসের মাধ্যমে এই সেবা প্রদান করা হয়। এছাড়াও বৈশ্বিক বৃহত্তর ব্যাংকগুলির সাথে যোগোযোগ, বিদেশী শেয়ার বাজারে কেনাবেচা, অর্থ বিপণন এবং তহবিল কার্যক্রম  পরিচালনা করা হয় আন্তর্জাতিক ব্যাংকিং বিভাগের মাধ্যমে।
সহায়ক কোম্পানীসমূহ
বিবিকের সহায়ক সংস্থাগুলির মধ্যে রয়েছে: ক্রেডিম্যাক্স যা ক্রেডিট কার্ড ইস্যু করার কাজে নিয়োজিত একটি কোম্পানী; ক্যাপিনোভা ইনভেস্টমেন্ট ব্যাংক যা একটি শরিয়াভিত্তিক বিনিয়োগ ব্যাংক বিভাগ যা কর্পোরেট ফিনান্স এবং প্রাইভেট ইক্যুইটি নিয়ে কাজ করে; ইনভাইটা যা হল একটি কল সেন্টার আউটসোর্সিং কোম্পানী; সাকানা যা হল ক্যাপিনোভা এবং ইথমার ব্যাংকের একটি যৌথ উদ্যোগ, এটি রিয়েল এস্টেট সেক্টরে ইসলামি অর্থসংস্থান নিয়ে কাজ করে এবং গ্লোবাল পেমেন্ট সার্ভিসেস (জিপিএস), যা ক্রেডিম্যাক্সের একটি সাবসিডিয়ারী। স্থানীয় এবং বিদেশী গ্রাহকদের জন্য এটি আউটসোর্সিং ব্যবসায় প্রক্রিয়াকরণের কাজ করে। বাহরাইন ও কুয়েতে শাখার পাশাপাশি ভারতের মুম্বাই, দিল্লী, হাইদ্রাবাদ ও কেরালায় বিবিকের শাখা রয়েছে। বর্তমানে বাহরাইনের জনাব মুরাদ আলী মুরাদ ব্যাংকটির চেয়ারম্যান এবং আব্দুর রহমান আলী সাইফ প্রধান নির্বাহী কর্মকর্তা হিসেবে দায়িত্ব পালন করছেন।
এইতো প্রেম
এইতো প্রেম হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী মুক্তিযুদ্ধভিত্তিক নাট্য চলচ্চিত্র। চলচ্চিত্রটির কাহিনী, চিত্রনাট্য, সংলাপ, গীত রচনা ও পরিচালনা করেছেন সোহেল আরমান।  চলচ্চিত্রটিতে প্রধান চরিত্রে অভিনয় করেছেন শাকিব খান ও আফসানা আরা বিন্দু। এছাড়াও শহীদুজ্জামান সেলিম, অমিত হাসান, সৈয়দ হাসান ইমাম, রামেন্দু মজুমদার ও আফরোজা বানু সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সুর ও সঙ্গীতায়োজন করেছেন হাবিব ওয়াহিদ।
কাহিনী সংক্ষেপ
একজন হিন্দু পুরোহিতের মেয়ে মাধবী (আফসানা আরা বিন্দু)। তাকে ভালোবাসে একই গ্রামের স্কুলশিক্ষকের ছেলে সূর্য (শাকিব খান)। মাধবীও একসময় সূর্যকে ভালোবেসে ফেলে। এরই মধ্যে একদিন গ্রামে ঢোকে পাকিস্তানি বাহিনী। এক দিকে দেশ বাঁচানোর যুদ্ধ, অন্য দিকে এক জোড়া মনের যুদ্ধ। পাকিস্তানি বাহিনী সূর্যর বাবা-মা-বোনকে হত্যা করে। দেশকে শত্রুমুক্ত করতে মাধবীকে রেখে ছেলেটি চলে যায় যুদ্ধ করতে।
শ্রেষ্ঠাংশে
• শাকিব খান - সূর্য
• বিন্দু - মাধবী
• অমিত হাসান - জাভেদ
• সৈয়দ হাসান ইমাম - লতিফ মাস্টার, সূর্যের বাবা
• আফরোজা বানু - রাবেয়া, সূর্যের মা
• রামেন্দু মজুমদার - মাধবীর বাবা
• লায়লা হাসান
• শিপু
• শহীদুজ্জামান সেলিম - চৌকিদার
• খুরশীদুজ্জামান উৎপল - মেজর
• সিরাজ হায়দার
• মাসুম আজিজ - আলতাফ কমান্ডার
• প্রাণ রায়
• শ্যমল জাকারিয়া
• কহিনুর
• শরিফ সারোয়ার
• বিনয় ভদ্র
• সাজ্জাদ রেজা
অভিনয়শিল্পী নির্বাচন
২০০৯ সালে পরিচালক সোহেল আরমান এফডিসিতে শাকিব খান মাত্র কয়েক মিনেটের কাহিনী শোনে এই চলচ্চিত্রে অভিনয়ের সম্মতি দেন। পরিচালক সোহেল আরমান বলেন, ‘‘আমার মনে আছে, মাত্র কয়েক মিনিটের জন্য কাহিনী শোনার জন্য এসেছিলেন শাকিব। কাহিনী শোনার পর কিছুক্ষণ পরপর তার মুখ থেকে বেরিয়ে এলো- ‘তারপর!’ এদিকে কাজের তাড়া দিতে অনেকে ডাকলেও শাকিব তাদেরকে গাড়ির ভেতর থেকেই ইশারায় জানিয়ে দেন- ‘আসছি। পুরো গল্প শোনার পর সূর্য ডুবে যাচ্ছিলো। গল্পটা শেষ হতেই শাকিবের চোখ ছলছল করলো। তার সময় পাওয়া অনেক মুশকিল ছিলো তখন। তবুও শাকিব বললেন, ‘ছবিটিতে কাজ করতে চাই।’’ একই সময়ে আফসানা আরা বিন্দু খিজির হায়াত খানের জাগো চলচ্চিত্রের চিত্রায়ণ চলাকালে এই চলচ্চিত্রের জন্য চুক্তিবদ্ধ হন।
চিত্রগ্রহণ
২০০৯ সালের নভেম্বরে চলচ্চিত্রটির নির্মাণকাজ শুরু হয়। এরপর ২০১০ সালে মানিকগঞ্জের কৈরি গ্রামের এই চলচ্চিত্রের প্রথম দৃশ্যায়ন শুরু হয়। যেখানে অংশ নেন এর প্রধান অভিনেতা শাকিব খান ও আফসানা আরা বিন্দু। বালিয়াটি প্রাসাদ, হরিরামপুরের হরিণারচরে এই চলচ্চিত্রের উল্লেখযোগ্য দৃশ্যধারণের কাজ করা হয়। ২০১২ সালের ৮ নভেম্বর চলচ্চিত্রের দৃশ্যধারণের কাজ সম্পন্ন হয়।
সংগীত
এইতো প্রেম চলচ্চিত্রের সুর ও সংগীতায়োজন করেছেন হাবিব ওয়াহিদ এবং আবহসংগীত রচনা করেছেন অদিত রহমান। চলচ্চিত্রটিতে মোট সাতটি গান সংযুক্ত করা হয়েছে এবং এর সবকটি গানেরই গীত রচনা সোহেল আরমান। হাবিব ওয়াহিদ প্রায় নয় মাস সময় নিয়ে সকল গানের সঙ্গীত আয়োজন করেছিলেন। ২০০৯ সালের শেষার্ধে গানগুলো অডিও আকারে সঙ্গীতা মিউজিকের ব্যানারে প্রকাশ করা হয়। প্রায় সব গানই সমালোচকদের দ্বারা প্রশংসিত হয়।
মুক্তি
২০১৩ সালের বিজয় দিবস উপলক্ষে চলচ্চিত্রটি মুক্তির পরিকল্পনা থাকলেও, পরবর্তীতে নানা কারণে আর মুক্তি দেয়া হয়। পরে ২০১৫ সালের ১৩ মার্চ চলচ্চিত্রটি বাংলাদেশের ১১২টি প্রেক্ষাগৃহে মুক্তি পায়।
২০১৩ সালের ১৪ মার্চ বাংলাদেশ জাতীয় জাদুঘরের উদ্যোগে চলচ্চিত্রটির বিশেষ প্রর্দশনী করা হয়। এই প্রর্দশনীতে উপস্থিত ছিলেন তৎকালীন তথ্যমন্ত্রী হাসানুল হক ইনু, মুক্তিযুদ্ধবিষয়ক মন্ত্রী আ. ক. ম. মোজাম্মেল হক, সংস্কৃতি বিষয়ক মন্ত্রী আসাদুজ্জামান নূর ও মির্জা আজম এমপি।
মথুরাপুর দেউল
মথুরাপুর দেউল বাংলাদেশের ফরিদপুর জেলার মধুখালী উপজেলার মথুরাপুর গ্রামে অবস্থিত একটি দেউল বা মঠ। এই প্রত্নতাত্ত্বিক অবকাঠামোটি আনুমানিক ষোড়শ শতাব্দীতে তৈরি করা হয়েছিলো বলে ধারণা করা হয়; তবে কারো কারো অনুমান এটি সপ্তদশ শতকের স্থাপনা।
অবস্থান
বাংলাদেশের ঢাকা বিভাগের ফরিদপুর জেলার মধুখালী উপজেলার গাজনা ইউনিয়নের মথুরাপুর গ্রামে মথুরাপুর দেউলটি অবস্থিত। এই দেউলটি ঢাকা-খুলনা মহাসড়কের মধুখালী বাজার থেকে মধুখালী-রাজবাড়ী ফিডার সড়কের দেড় কিলোমিটার উত্তরে এবং মধুখালী-বালিয়াকান্দি আঞ্চলিক সড়কে মধুখালী সদর থেকে দুই কিলোমিটার দূরে গাজনা ইউনিয়নে সড়কের পশ্চিম দিকে অবস্থিত যার বিপরীত দিক (সড়কের পশ্চিম দিক) দিয়ে বয়ে গেছে চন্দনা নদী।
ইতিহাস
কথিত আছে সংগ্রাম সিং নামক বাংলার এক সেনাপতি এটি নির্মাণ করেছিলেন ৷১৬৩৬ সালে ভূষণার বিখ্যাত জমিদার সত্রাজিতের মৃত্যুর পর সংগ্রাম সিংকে এলাকার রাজস্ব আদায়ের দায়িত্ব দেওয়া হয় এবং তৎকালীন শাসকের ছত্রছায়ায় তিনি বেশ ক্ষমতাবান হয়ে ওঠেন ৷ এলাকার রীতি অনুসারে তিনি কাপাস্তি গ্রামের এক বৈদ্য পরিবারের মেয়েকে বিয়ে করেন এবং মথুরাপুর গ্রামে বসবাস শুরু করেন ৷ অন্য এক সূত্রমতে, সম্রাট আকবরের বিখ্যাত সেনাপতি মানসিং রাজা প্রতাপাদিত্যের বিরুদ্ধে যুদ্ধজয়ের স্মারক হিসেবে এই দেউল নির্মাণ করেছিলেন ৷ সে অনুযায়ী, মথুরাপুর দেউল একটি বিজয়স্তম্ভ ৷ তবে সূত্রটির সত্যতা নিরুপন সম্ভব হয়নি ৷
বর্ণনা
এই দেউলটি বারোকোন বিশিষ্ট এবং মাটি থেকে প্রায় ২১.২ মিটার উঁচু; যার ভিতর একটি ছোট কক্ষ রয়েছে।
এর গঠন প্রকৃতি অনুসারে একে মন্দির বললে ভুল হবে না ৷ এটি একটি রেখা প্রকৃতির দেউল ৷ ষোড়শ শতাব্দীর স্থাপনা গুলোর মধ্যে মথুরাপুর দেউল সম্ভাবত একমাত্র রেখা প্রকৃতির দেউল ৷ দেউলটি বারো কোণ বিশিষ্ঠ একটি ভবনের মত স্থাপনা ৷ দেউলটিতে দুইটি প্রবেশ পথ আছে, একটি দক্ষিণ মুখী অন্যটি পশ্চিম মুখী ৷
এটি তৎকালীন ভবনগুলোর মধ্যে একমাত্র বারো কোণবিশিষ্ঠ কাঠামো ৷ বারোটি কোণ থাকায় উপর থেকে দেখলে এটিকে তারার মত দেখা যায় ৷ দেউলটির উচ্চতা ৮০ ফুট ৷ স্থাপনাটির মূল গঠন উপাদান চুন-সুরকির মিশ্রণ ৷ দেউলের বাইরের দেয়ালটি লম্বালম্বিভাবে সজ্জিত, যা অালোছায়ার সংমিশ্রণে এক দৃষ্টিনন্দন অনুভূতির সৃষ্টি করে ৷ পুরো স্থাপনা জুরে টেরাকোটার জ্যামিতিক ও বাহারী চিত্রাংকণ রয়েছে ৷ রামায়ণ কৃষ্ণলীলার মত হিন্দু পৌরাণিক কাহীনির চিত্র, গায়ক, নৃত্যকলা, পবন পুত্র বীর এবং যুদ্ধচিত্রও এইসদাউলের গায়ে খচিত রয়েছে ৷ প্রতিটি কোনের মাঝখানে কৃত্তিমূখা স্থাপন করা রয়েছে ৷ তবে দেউলটির কোথাও কোন লেখা পাওয়া যায় নি ৷ বাংলার ইতিহাসে এর নির্মাণশৈলী অনন্য বৈশিষ্ঠ বহন করে ৷ এটি প্রত্নতত্ত্ব অধিদপ্তর ও গণপ্রজাতন্ত্রী বাংলাদেশ সরকারের একটি সুরক্ষিত সম্পদ ৷
পলাশিপাড়া বিধানসভা কেন্দ্র
পলাশিপাড়া ভারতের পশ্চিমবঙ্গ রাজ্যের নদীয়া জেলার একটি বিধানসভা কেন্দ্র। ইহা কৃষ্ণনগর লোকসভা কেন্দ্রের অন্তর্গত।
ইতিহাস
১৯৭৭ সালের আগে পলাশিপাড়া বিধানসভা নামে কোনো কেন্দ্র ছিলনা। এই বিধানসভার প্রথম সদস্য মাধবেন্দু মোহান্ত। ১৯৫১-১৯৭৬ এই এলাকাটি তেহট্ট বিধানসভা কেন্দ্রের অধীন ছিল। ১৯৭৭-২০০৬ তেহট্ট বিধানসভার বদলে পলাশীপাড়া বিধানসভার ভেতরে তদানীন্তন তেহট্ট ও চাপড়া বিধানসভা র কিয়দংশ অন্তর্ভুক্ত হয়। নির্বাচন কমিশনের এলাকা বিভাজনের ফল আবার ২০১১ সালের পর তেহট্ট বিধানসভার পূন জাগরণ হয়। বর্তমানে দুটি আলাদা বিধানসভা কৃষ্ণনগর লোকসভা কেন্দ্রের অন্তর্ভুক্ত আছে।
ভৌগোলিক উপাত্ত
‌এই জায়গাটির অবস্থান হল ২৩.৪৭° উত্তর ৮৮.২৭° পূর্ব। সমুদ্র সমতল হতে এর গড় উচ্চতা প্রায় ১৫ মিটার। ইহা জলঙ্গী নদীর তীরে অবস্থিত একটি প্রাচীন জনপদ। ৩৪ নং জাতীয় সড়ক ও নিকটবর্তী রেল স্টেশন পলাশী হতে পলাশীপাড়ার দুরত্ব ১৮ কিলোমিটার।
ব্লক অফিস
থাম্ব|পলাশীপাড়া ব্লক অফিস
তেহট্ট মহকুমা ও তেহট্ট থানার অধীন এই ব্লক (তেহট্ট -২) সাতটি গ্রাম পঞ্চায়েত নিয়ে গঠিত। এগুলি হল পলাশীপাড়া, বার্নিয়া, হাঁসপুকুরিয়া, পলসুন্ডা-১, পলসুন্ডা-২, সাহেবনগর ও গোপীনাথপুর। এই ব্লকে কোনো নগরাঞ্চল নেই। ব্লকের সদর পলাশীপাড়া। ব্লকটির মোট আয়তন ১৭২.৫০ বর্গ কিলোমিটার। এখানে একটি ব্লক স্বাস্থ্যকেন্দ্র আছে।
শ্রীসূক্ত
শ্রীসূক্ত (श्रीसूक्तम्, ) বা শ্রীসূক্তম স্পষ্টতই প্রাচীনতম সংস্কৃত ভক্তিমূলক স্তোত্র (শ্লোক স্লোক-গুলির দল), এবং যা শ্রীকে লক্ষ্মী হিসাবে ফিরিয়ে দেয়, যিনি ধন, সমৃদ্ধি ও উর্বরতার হিন্দু দেবী। দেবীর আশীর্বাদ পেতে চান্দাদের প্রতি কঠোর আনুগত্য সহ শ্রীসূক্ত পাঠ করা হয়। এই স্তোত্রটি ঋগ্ বৈদিক খিলানীসমূহের মধ্যে পাওয়া যায়, যা ঋগ্বেদের পরিশিষ্ট যা প্রাক-বৌদ্ধ কালের।
উৎস ও সংস্করণ
শ্রী সূক্ত খিলানীসমূহের অংশ বা ঋগ্বেদের পরিশিষ্ট। এগুলি ঋগ্বেদে পরবর্তী সংযোজন ছিল, যা কেবল বসকাল শাখাতে পাওয়া যায়, এবং স্তোত্রটি বিভিন্ন স্তরে বিদ্যমান যা বিষয়বস্তু এবং রচনার সময় উভয় ক্ষেত্রেই পৃথক। জে শেফটেলোভিৎজ এর মতে, উদাহরণস্বরূপ, স্তর বা ধাপ ১ শ্লোক ১-১৯ (দেবী শ্রী, ১–২ এবং ১৩-১৭ লক্ষ্মীকে সম্বোধন করা ৩–১২ পদ) নিয়ে গঠিত, যখন দ্বিতীয় স্তরে ১৬-২৯ পদ আছে (অর্থাৎ, দ্বিতীয় সংস্করণটি প্রথমটির ১৬–১৯ পদ মুছে দেয়)। তৃতীয় স্তর, ২৩ নম্বর থেকে শুরু হওয়া শ্লোক, একইভাবে দ্বিতীয় সংস্করণের সাথে সমাপতিত হয়।
প্রথম স্তরটি সর্বাধিক সত্যায়িত এবং সাধারণত ঋগ্বেদের পঞ্চম মণ্ডলে যুক্ত হয়। এর অধিকাংশ শ্লোক সম্ভবত ব্রাহ্মণের আমলে রচিত হয়েছিল, যার মধ্যে কয়েকটি উপনিষদিক যুগে সংযোজিত হয়েছিল। দ্বিতীয় স্তর পরবর্তী প্রথম তারিখ; যখন তৃতীয়টি একক, আরো সাম্প্রতিক, পাঠ্যে সত্যায়িত হয়।
পাঠ্য ও প্রতীক
দেবী শ্রী বেশ কয়েকটি প্রাথমিক বৈদিক স্তোত্রে আবির্ভূত হন এবং এটি শুভ এবং রাজকীয় গুণাবলীর রূপ। শ্রী সূক্ত সম্ভবত প্রথম পাঠ্য যাতে শ্রী ও লক্ষ্মীর মধ্যে সমকক্ষতা আঁকা হয়েছে এবং দেবীরা অগ্নির দেবতা অগ্নির সাথে আরও যুক্ত। পরবর্তী মহাকাব্যকাল (প্রায় ৪০০ খ্রিস্টাব্দ) থেকে, শ্রী-লক্ষ্মী বিশেষ করে বিষ্ণুর সাথে তার স্ত্রী বা সঙ্গী হিসেবে যুক্ত।
শ্রী সূক্ত শ্রীকে মহিমান্বিত, অলঙ্কৃত, রাজকীয়, স্বর্ণের মতো উজ্জ্বল, এবং আগুন, চন্দ্র ও সূর্যের মতো উজ্জ্বল বলে বর্ণনা করে। তাকে সোনা, গবাদি পশু, ঘোড়া ও খাবারের আকারে খ্যাতি, অনুগ্রহ ও প্রাচুর্যের দাতা হিসাবে সম্বোধন করা হয়েছে; এবং তার বোন অলক্ষ্মী (দুর্ভাগ্য), যাকে অভাব, ক্ষুধা, তৃষ্ণা ও দারিদ্র্যের সাথে জড়িত উল্লেখ করা হয়েছে, এবং তাকে নির্বাসনের জন্য অনুরোধ করা হয়েছে। স্তোত্রটিতে শ্রী'কে (কৃষি) উর্বরতার সাথে যুক্ত করে এবং তাকে কর্দামা (কাদা) মা, আর্দ্র, গন্ধের মাধ্যমে উপলব্ধিযোগ্য, গোবরে বাস করা এবং প্রচুর ফসল উৎপাদনকারী হিসাবে বর্ণনা করা হয়।
শ্রী সূক্ত পদ্ম (পদ্ম বা কমল) এবং হাতি (গজ)-এর প্রতীকগুলি ব্যবহার করে-যা পরবর্তীতে দেবী শ্রী-লক্ষ্মীর সাথে ধারাবাহিকভাবে যুক্ত। পদ্ম বিশুদ্ধতা, সৌন্দর্য, আধ্যাত্মিক শক্তি, জীবন, উর্বরতা, বৃদ্ধি বা তন্ত্রে সমগ্র সৃষ্ট মহাবিশ্বের প্রতীক বলে মনে করা হয়। এটি হিন্দু (বৌদ্ধ ও জৈন) সাহিত্যে একটি পুনরাবৃত্তিমূলক রূপ এবং বিষ্ণুর নাভি থেকে উত্থিত একটি পদ্মকে বলা হয় একটি নতুন মহাজাগতিক সৃষ্টির সূচনা। হাতি রাজকীয়তার প্রতীক এবং হিন্দু পুরাণে মেঘ ও বৃষ্টির সাথেও সম্পর্কিত; তারা এইভাবে প্রাচুর্য এবং উর্বরতার দেবী হিসাবে শ্রী-লক্ষ্মীর মর্যাদা শক্তিশালী করে।
পরে হিন্দু মূর্তিশিল্পে প্রায়শই গজ-লক্ষ্মীর রূপে শ্রী-লক্ষ্মীর প্রতিনিধিত্ব করে, একটি পদ্মের উপর দাঁড়িয়ে, দুটি হাতি তাদের পাশে তাদের জল দিয়ে স্নান করে দেখানো হয়।
তিরুমালায় আবৃত্তি
ভারতের অন্ধ্রপ্রদেশের তিরুমালা ভেঙ্কটেশ্বর মন্দিরের, বিখ্যাত প্রাচীন পার্বত্য মন্দিরে, ভেঙ্কটেশ্বরের ৩ ঘণ্টা দীর্ঘ তিরুমঞ্জনাম-এর সময় শোনানো পঞ্চ-সুক্তম (৫ টি সুক্তম) শ্রী সূক্ত। তিরুমঞ্জনাম প্রধান দেবতার প্রতি প্রতি শুক্রবার করা হয়। দৈনিক অরিজিতা বসন্তোৎসব সেবার সময়ও শ্রী সুক্তম পাঠ করা হয়।
আবদুল হাকিম (দ্ব্যর্থতা নিরসন)
আবদুল হাকিম নামটি নিম্নের ব্যক্তিবর্গকে নির্দেশ করতে পারেঃ
পানাম্বুর সমুদ্র সৈকত
পানাম্বুর সৈকত হল ভারতের কর্ণাটক রাজ্যের ম্যাঙ্গালোর শহরের সমুদ্র সৈকত।
এই সৈকতটি আরব সাগররে তীরে অবস্থিত এবং ভারতের অন্যতম সুরক্ষিত এবং সর্বোত্তম রক্ষণাবেক্ষণ যুক্ত সৈকত হিসাবে পরিচিত। এটি কর্ণাটকের সর্বাধিক জনপ্রিয়, ভাল যোগাযোগ ব্যবস্থা এবং সর্বাধিক পরিদর্শন করা সমুদ্র সৈকত।
সৈকতটি শহরের কেন্দ্র থেকে ১০ কিলোমিটার উত্তরে পানাম্বুর নামক স্থানে অবস্থিত, যা ম্যাঙ্গালোর সিটি কর্পোরেশনের প্রশাসনের অন্তর্গত।
এই সমুদ্র সৈকতটি পানাম্বুর সৈকত পর্যটন উন্নয়ন প্রকল্পের অধীনে একটি বেসরকারী উদ্যোগ দ্বারা রক্ষণাবেক্ষণ করা হয়। অন্যান্য আকর্ষণগুলির মধ্যে রয়েছে জেট স্কি রাইডস, বোটিং, ডলফিন দেখা, খাবারের দোকান এবং এটি অত্যন্ত দক্ষ এবং প্রশিক্ষিত লাইফগার্ডদের জন্যও পরিচিত, যারা দর্শনার্থীদের সুরক্ষা নিশ্চিত করতে সৈকতে টহল দেয়।
এই সৈকতটি তার সূর্যাস্ত, বন্দর অঞ্চল ও পর্যটক এবং স্থানীয়দের জন্য পিকনিক স্পটের জন্য জনপ্রিয় এবং সূর্যাস্তের দৃশ্য সরবরাহ করে। সৈকতটি শহরের নিকটবর্তী হওয়ার কারণে দর্শকদের আকর্ষণ করে। সমুদ্রে নোঙর করা জাহাজগুলি বন্দরে ভেড়ারা জন্য অপেক্ষা করে, যা সৈকত থেকে দেখা যায়।
ব্রেকওয়াটার
পানাম্বুর সৈকত নিউ ম্যাঙ্গালোর সমুদ্র বন্দরের ঠিক পাশেই অবস্থিত। এই পাথরের প্রাচীরটি আসলে নর্থ রক ওয়াল বা সমুদ্র বন্দরে প্রবেশ পথে জলের ঢেউ ভাঙ্গার উত্তর দেওয়াল। এগুলি আবহাওয়া এবং সমুদ্রতীরাভিমুখী প্রপাত উভয়ের প্রভাব থেকে নোঙর ফেলার জন্য নির্দিষ্ট জায়গাকে রক্ষা করতে ব্যবহৃত হয়। ব্রেকওয়াটারের পাথরে হাঁটা নিষিদ্ধ। বন্দরটি আন্তর্জাতিক শিপ এবং বন্দর সুবিধার্থে সুরক্ষা (আইএসপিএস) কোড মেনে চলতে হয় এবং ভাঙ্গা জল মানব মুক্ত রাখতে হয়।
সু্যোগ - সুবিধা
সৈকতে জেট স্কিইং, নৌকা বাইচ, রথের যাত্রা এবং আরও অনেক ক্রিয়াকলাপ রয়েছে। লম্বা উট, ঘোড়ায় চড়া পাশাপাশি উপভোগ করা যায়। পাশাপাশি প্রচুর খাবারের দোকান রয়েছে। বাচ্চাদের জয় রাইডারদের দ্বারা বিনোদনের ব্যবস্থা রয়েছে। কার্নিভালের সময় সৈকত জমজমাট হয়ে ওঠে। পার্কিংয়ের সুবিধায় দর্শনার্থীরা পার্কিং ফি প্রদানের মাধ্যমে দু'চাকার ও চার চাকার গাড়ি রাখতে পারবেন।
ঘটনাবলী
সৈকত উৎসব এবং ঘুড়ি উৎসব-এর মতো অনেক অনুষ্ঠানের মাঝে মাঝে এখানে আয়োজন করা হয়। উৎসবে নৌকা বাইচ, এয়ার শো এবং বালির ভাস্কর্য প্রতিযোগিতা অন্তর্ভুক্ত রয়েছে।
ঘুড়ি উৎসব
আন্তর্জাতিক ঘুড়ি উৎসব এই সৈকতের অন্যতম প্রধান আকর্ষণ, যেখানে ঘুড়ি উৎসাহীদের সাথে বিশ্বজুড়ে বিভিন্ন দলগুলি এই উৎসবে অংশ নেয়। ইংল্যান্ড, ফ্রান্স, নেদারল্যান্ডস, জার্মানি, কুয়েত, থাইল্যান্ড, অস্ট্রেলিয়া, সিঙ্গাপুর এবং তুরস্কের মতো বিভিন্ন দেশের দলগুলি অতীতে সক্রিয়ভাবে অংশ নিয়েছে। "টিম ম্যাঙ্গালোর" নামে ঘুড়ির উৎসাহীরা এই সৈকতে সর্বদা ওএনজিসি, এমআরপিএল ইত্যাদির মতো শিল্প গোষ্ঠীর সহায়তায় ঘুড়ি উৎসব আয়োজন করে।
সৈকত উৎসব
দক্ষিণ কন্নড় জেলা প্রশাসন বিখ্যাত "কারাভালি উৎসব"-এর অংশ হিসাবে উপকূলীয় উৎসবের অংশ হিসাবে সৈকত উৎসব আয়োজন করে। কথিত আছে যে সৈকত উৎসবে আনুমানিক আড়াই লক্ষ লোক উপস্থিত হন। জনসাধারণের জন্য বেশ কয়েকটি দোকান বসানো হবে। তিন দিন জুড়ে বিনোদন এবং মঞ্চে বিভিন্ন অনুষ্ঠিত হয়, যার মধ্যে নাচ এবং গানের প্রতিযোগিতা অন্তর্ভুক্ত থাকে।
অভিগম্যতা
thumb|426x426px|সমুদ্র সৈকত উপর মেঘ
পানাম্বুর সৈকত গণপরিবহন ব্যবস্থার মাধ্যমে ভালভাবে সংযুক্ত। স্টেট ব্যাঙ্কের মূল বাস স্টপ থেকে বেশ কয়েকটি সিটি বাস রয়েছে সৈকতের জন্য। পানাম্বুর সৈকত রোডে জাতীয় সড়ক এনএইচ-৬৬ (পুরানো সংখ্যা: এনএইচ ১৭) এর সঙ্গে যুক্ত। ফলে এই সড়কটি জাতীয় সড়ক থেকে সরাসরি পানাম্বুর সৈকতে প্রবেশের পথ প্রদান করে।
জলবায়ু
ম্যাঙ্গালোরে ক্রান্তীয় মৌসুমি জলবায়ু রয়েছে এবং এটি দক্ষিণ-পশ্চিম মৌসুমী বায়ুর আরব সাগর শাখার প্রত্যক্ষ প্রভাবের অন্তর্গত।
তিরুক্কুরাল
তিরুক্কুরাল (তামিল: திருக்குறள்), বা সংক্ষেপে কুরাল, বিশুদ্ধ তামিল ভাষার পাঠ্য যা ১,৩৩০টি সংক্ষিপ্ত যুগল, বা কুরাল, প্রতিটি সাতটি শব্দ নিয়ে গঠিত। পাঠ্যটি যথাক্রমে পুণ্য (আরাম), সম্পদ (পুরুল) ও প্রেম (ইনবাম) সম্পর্কে সূত্রধর্মী শিক্ষা সহ তিনটি বইতে বিভক্ত। নৈতিকতা ও নৈতিকতার উপর লেখা সর্বশ্রেষ্ঠ কাজগুলির মধ্যে একটি হিসাবে বিবেচিত, এটি তার সর্বজনীনতা ও ধর্মনিরপেক্ষ প্রকৃতির জন্য পরিচিত। এর লেখকত্ব ঐতিহ্যগতভাবে তিরুবল্লুবরকে উৎসর্গ করা হয়, যা সম্পূর্ণরূপে তিরুবল্লুবরার নামেও পরিচিত। পাঠ্যটি ৩০০ খ্রিস্টপূর্বাব্দ থেকে ৫ম শতাব্দী পর্যন্ত বিভিন্নভাবে তারিখ দেওয়া হয়েছে। ঐতিহ্যগত বিবরণগুলি এটিকে তৃতীয় সঙ্গমের শেষ কাজ হিসাবে বর্ণনা করে, তবে ভাষাগত বিশ্লেষণে ৪৫০ থেকে ৫০০ খ্রিস্টাব্দের পরবর্তী তারিখের পরামর্শ দেওয়া হয় এবং এটি সঙ্গম সময়ের পরে রচিত হয়েছিল।
কুরাল এর ইতিহাসে নৈতিক, সামাজিক, রাজনৈতিক, অর্থনৈতিক, ধর্মীয়, দার্শনিক ও আধ্যাত্মিক ক্ষেত্র জুড়ে পণ্ডিত ও প্রভাবশালী নেতাদের দ্বারা ব্যাপকভাবে প্রশংসিত হয়েছে। এর মধ্যে রয়েছে ইলাঙ্গো আদিগাল, কাম্বার, লিও টলস্টয়, মহাত্মা গান্ধী,  আলবার্ট শোয়েৎজার, রামালিঙ্গা স্বামীগাল, কার্ল গ্রাউল, জর্জ উগ্লো পোপ, আলেকজান্ডার পিয়াটিগোরস্কি এবং ইউ সি। কাজটি তামিল সাহিত্যকর্মের মধ্যে সবচেয়ে বেশি অনূদিত, সবচেয়ে উদ্ধৃত এবং সবচেয়ে উদ্ধৃতিযোগ্য। পাঠ্যটি অন্তত ৪০টি ভারতীয় ও অ-ভারতীয় ভাষায় অনুবাদ করা হয়েছে, যা এটিকে সবচেয়ে অনূদিত প্রাচীন রচনাগুলির মধ্যে একটি করে তুলেছে। ১৮১২ সালে প্রথমবার মুদ্রণ করার পর থেকে, কুরাল পাঠ্যটি কখনই মুদ্রণের বাইরে ছিল না। কুরালকে সেরা গ্রন্থ ও তামিল সাহিত্যের অন্যতম গুরুত্বপূর্ণ গ্রন্থ হিসেবে বিবেচনা করা হয়। এটির লেখক পরিচিত সাহিত্যে পাওয়া সেরা গুণগুলিকে বেছে নেওয়ার এবং সেগুলিকে এমনভাবে উপস্থাপন করার জন্য তার সহজাত প্রকৃতির জন্য প্রশংসিত হয় যা সবার কাছে সাধারণ এবং গ্রহণযোগ্য। তামিল জনগণ এবং তামিলনাড়ুর সরকার দীর্ঘদিন ধরে শ্রদ্ধার সাথে পাঠ্যটি উদযাপন ও সমর্থন করে আসছে।
গোপাল সেনগুপ্ত
গোপাল সেনগুপ্ত, অন্যনাম দেবেন্দ্র (? - ৩ জুন, ১৯০৮) ছিলেন একজন ব্রিটিশ ভারতীয় বাঙালি বিপ্লবী। তিনি ব্রিটিশ সরকারের বিরুদ্ধে বাঙলায় সশস্ত্র বিপ্লবী আন্দোলনের প্রথম যুগের শহীদ বিপ্লবী। ১৯০৮ সালের ২ জুন ঢাকা জেলার ব্রাহায় ডাকাতির ঘটনার পরদিন নৌকাযোগে পলায়নের সময় সাভার পুলিস স্টেশনের কাছে পুলিসের গুলিতে তার মৃত্যু ঘটে। নৌকার জল সেচনের সময় পুলিসের নজরে পড়তে পারেন জেনেও তিনি নিজের কর্তব্য করে গেছেন।
লারাবাঙ্গা মসজিদ
লারাবাঙ্গা মসজিদ হল ঐতিহাস্যিক সুদানীয় স্থাপত্যের নকশায় তৈরি একটি মসজিদ। এই মসজিদটি ঘানার লারাবাঙ্গা গ্রামে অবস্থিত।  এটা ঘানার সবচেয়ে পুরাতন মসজিদ এবং পশ্চিম আফ্রিকার পুরাতন মসজিদগুলোর মধ্যে অন্যতম। ১৪২১ খ্রিষ্টাব্দে মসজিদটি তৈরির পর থেকে কয়েকবার এই মসজিদটিকে পুননির্মাণ করা হয়। বিশ্ব ভাস্কার্য তহবিল (WMF) মসজিদটির পুনরায় নির্মাণে গুরুত্বপূর্ণ অবদান রেখেছে। এই মসজিদটিকে পৃথিবীর সবচেয়ে বিপন্ন ১০০ এলাকার তালিকায় অর্ন্তভুক্ত করা হয়েছে। পুননির্মাণের কাজটি কাদা মাটির- আস্তর বা কাদা-মাটির-প্লাষ্টারের জ্ঞানে রেখে করা হয়েছে।
এই মসজিদটির একটি পুরাতন কোরআন আছে। স্থানীয় বাসিন্দারা মনে করেন, ১৬৫০ খ্রিষ্টাব্দে এই মসজিদের তৎকালীন ইমাম ইদান বারিমাহ বারাম আল্লাহ্ এর কাছে প্রার্থনা করেন, তার প্রার্থনার ফলস্বরূপ জান্নাত বা স্বর্গ থেকে এই আল কোরআন তাকে উপহার হিসেবে দেওয়া হয়। মসজিদটি কাদা আর বেণুবাঁশ দিয়ে তৈরি করা হয়েছে। মসজিদটির দুইটি পিরামিডীয় আকৃতির মিনার রয়েছে।
অবস্থান
লারাবাঙ্গা মসজিদটি ঘানার উত্তরীয় অঞ্চলের পশ্চিম গঞ্জা জেলার ডামোংগো এর কাছাকাছি ইসলামী শহর লারাবাঙ্গায় অবস্থিত। লারাবাঙ্গা শহরটি প্রায় পশ্চিমে ডামোংগো শহরের, এবং এখান থেকে মোল ন্যাশনাল পার্ক   দূরে।
ইতিহাস
পৌরণিক কাহিনী অনুযায়ী, ১৪২১ খ্রিষ্টাব্দে আয়ুবা নামক একজন মুসলিম বণিক লারাবাঙ্গায়  অবস্থানকালে স্বপ্ন দেখেন, স্বপ্নে তাকে কাছের পাথরের নিকটে মসজিদ নির্মাণের নির্দেশ দেওয়া হয়। হঠাৎ সে যখন ঘুম থেকে জেগে উঠে আর সেখানে সেই জায়গাটি খুজে পায় এবং যতদিন মসজিদটা সম্পূর্ণ হয়নি ততদিন তিনি নির্মাণ কাজ অগ্রসর করেন।  বিশ্বাস করা হয় যে, মসজিদের পাশের বাওবাব গাছের তলায় আয়ুবার দেহাবশেষ সমাহিত করা হয়েছে। পশ্চিম আফ্রিকার শহরে অবস্থিত অন্যান্য মসজিদের তুলনায় এই মসজিদটি  অনেক পৃথক, এছাড়াও লারাবাঙ্গা মসজিদটি তুলনামূলকভাবে ছোট।
গিয়ার
frame|right|দুটি মেশিং গিয়ার ঘুর্ণন গতি স্থানান্তর করছে। লক্ষ করুন, ছোট গিয়ারটি তুলনামূলকভাবে দ্রুত ঘুরছে। যদিও বড় গিয়ারটি আস্তে ঘুরছে, তা সত্ত্বেও এর টর্ক সমানুপাতিকহারে বৃহত্তর।
গিয়ার হল এক ধরনের ঘূর্ণনশীল যন্ত্র যার দাঁত, বা কগ থাকে, যা আরেকটি দাঁতযুক্ত অংশের সাথে যুক্ত হয়ে টর্ক স্থানান্তর করে। একই দলে ক্রিয়ারত দুই বা ততোধিক গিয়ারকে স্থানান্তর বলা হয় এবং এর মাধ্যমে যান্ত্রিক সুবিধা লাভ করা যায় বিধায় একে সরল যন্ত্র বলা যেতে পারে। গিয়ারযুক্ত যন্ত্রপাতি একটি শক্তি উৎসের গতি, তার মান ও দিক পরিবর্তন করতে পারে। গিয়ার সাধারণত অন্য একটি গিয়ারের সাথে যুক্ত হয়, তবে গিয়ার অঘূর্ণনশীল দাঁতযুক্ত যন্ত্রাংশের সাথেও যুক্ত হতে পারে, যাকে র‌্যাক বলা হয়। এর মাধ্যমে সরণ গতি সৃষ্টি করা হয়।
স্থানান্তরে গিয়ারের ব্যবহার পুলিতে চাকা ব্যবহারের মতোই একটি ব্যাপার। গিয়ারে যে সুবিধাটি পাওয়া যায় তা হলো এর দাঁতের কারণে পিছলে যাওয়া এড়ানো যায়।
যখন ভিন্ন দাঁতের দুটি গিয়ার যুক্ত করা হয় তখন এক ধরনের যান্ত্রিক সুবিধা পাওয়া যায়, তাদের ঘুর্ণন গতি এবং টর্ক একটি সরল অনুপাত মেনে চলে।
গিয়ারঃ পরিধিতে নির্দিষ্ট মাপ এবং আকৃতির দাঁতযুক্ত চাকা, যা অনুরূপ আর একটি চাকার সাথে মিশে থেকে এক শ্যাফট থেকে অপর শ্যাফটে শক্তি পরিবহন করে তাকে গিয়ার বলে। https://www.tonbangla.com/2022/07/gear-details.html
বহিঃস্থ ও অন্তস্থ গিয়ার
170px|thumb|left|অন্তস্থ গিয়ার
স্পার
150px|left|thumb|স্পার গিয়ার
সর্পিল
150px|left|thumb|সর্পিল ওপর: সমান্তরাল বিন্যাস নিচ: আড়াআড়ি বিন্যাস
দ্বি-সর্পিল
thumb|left|150px|দ্বি-সর্পিল গিয়ার
বিভেল
thumb|left|150px|বিভেল গিয়ার
হাইপয়েড
thumb|150px|left|হাইপয়েড গিয়ার
ক্রাউন
thumb|150px|left|ক্রাউন গিয়ার
ওয়র্ম
thumb|left|150px|ওয়র্ম গিয়ার
অবৃত্তাকার
thumb|left|150px|অবৃত্তাকার গিয়ার
বহিঃসংযোগ
ጥርስ(ማሽን) Зубчаста передача
হুমায়ূন সাঈদ
হুমায়ুন সাঈদ (জন্ম: ২৭ জুলাই, ১৯৭১) একজন পাকিস্তানি চলচ্চিত্র / টেলিভিশন অভিনেতা এবং প্রযোজক। হুমায়ুন সাঈদ আনসারি নামেও সবাার কাছে পরিচিত। মিডিয়া প্রোডাকশন প্রতিষ্ঠান সিক সিগমা এন্টারটেনমেন্ট প্লাসের একজন সহ-প্রতিষ্ঠাতা তিনি। এই প্রোডাকশন প্রতিষ্ঠানটি টেলিভিশন নাটক সিরিয়াল এবং বাণিজ্যিক চলচ্চিত্র তৈরি করে। তিনি কয়েক ডজন পাকিস্তানি টেলিভিশন নাটক এবং সীমিত সংখ্যক চলচ্চিত্রে অভিনয় করেছেন এবং ল্যাক্স স্টাইল অ্যাওয়ার্ডস ও এআরআই চলচ্চিত্র পুরস্কারের মতো জনপ্রিয় বেশ কয়েকটি পুরস্কার ভূষিত হয়েছেন। তার কর্মজীবনের শুরুতে পাকিস্তানে ব্যাপক সফলতার দেখা পান এবং তিনি তার সময়ের "সর্বোচ্চ অর্থপ্রাপ্ত টিভি শিল্পী" হিসেবে অভিহিত হন।
অভিষেক এবং সাফল্য
৮০-এর দশকের শেষের দিকে, হুমায়ুন সাঈদ একজন টেলিভিশন প্রযোজক হিসেবে তার কর্মজীবন শুরু করেন। তার অধীনে নির্মিত প্রথম অনুষ্ঠানটি তার অনুকূল ফলাফল পেতে ব্যর্থ হয়। শোবিজ থেকে পদচ্যুত হওয়ার পর, সাঈদের ক্ষমতাশালী উপস্থিতি সকল পরিচালকদের চোখে ধরা পড়ে এবং অভিনয় করার জন্য তিনি বিভিন্ন টিভি অনুষ্ঠানের সাথে সংযুক্ত হন। ১৯৯৬ সালে সম্প্রচারিত একটি টেলিভিশন অনুষ্ঠান "ইয়েন জাহান"-এর মাধ্যমে তিনি টেলিভিশনে তার অভিষেক করেন। একই বছরে তিনি মেহরিন জব্বারের দ্বারা পরিচালিত "আব তুম যা সাকতে হো"-এ তার অভিনয়ের জন্য সেরা অভিনেতা হিসেবে মনোনীত হন, যেখানে তিনি সানিয়া সাঈদ ও খালিদা রিয়াসতের বিপরীতে অভিনয় করেছিলেন। এই সকল কিছুর পাশাপাশি হুমায়ুন সাঈদ টিভি অনুষ্ঠানের প্রযোজনার কাজটিও নিপুনভাবে করে যান। ৯০-এর দশকের শেষের দিকে সুলতানা সিদ্দিকী এবং তারপর ২০০০ সালে আব্দুল্লাহ কাদওয়ানি তার প্রোডাকশন কোম্পানীর সাথে একজন অংশীদার হিসেবে সংযুক্ত হয়। তিনি বর্তমান সময়ের সবচেয়ে সফল প্রযোজকগণের মধ্যে অন্যতম বলে পরিগণিত হন। ডাউন পত্রিকার এক রিপোর্টে লিখেছে, "হুমায়ুন সাঈদের পৃথিবীতে প্রবেশ করুন; যেখানে অভিনব দক্ষতা ব্যবসার সাথে সম্পূর্ণভাবে মিশে যায়, যখন নতুন প্রকল্পগুলো ক্রমাগত চলমান থাকে তখন তার বেঞ্চমার্কগুলো সেট থাকে এবং একই সাথে যেখানে রোমান্টিকতা নিয়ে চর্চা করা হয়। ব্যবসাটির ১৫ বছর পর বর্তমানে তিনি নিঃসন্দেহে সকলের ওপরে উঠে চলে এসেছেন।" হুমায়ুন সাঈদের অভিনেতা হিসেবে কাজ করা উল্লেখযোগ্য টিভি অনুষ্ঠানগুলো হচ্ছে: "মেহেদী" (নাটক), "দোরাহা" (টিভি সিরিজ), "কাভি কাভি পেয়ার ম্যায়", কাফির (টিভি সিরিজ), উরান, "হাম সে জুদা না হোনা" "লেডিজ পার্ক", "দিল্লাগি" এবং "মেই জাত যাররা-এ বেনিশান" এবং "দাম"।  হুমায়ুন সাঈদ ২০০৫ সালে "ইস বার মিলো" নামে একটি চিত্রসঙ্গীতে উপস্থিত হয়েছেন, যেটি "জামি" দ্বারা পরিচালিত হয়েছিল। সাঈদ একজন প্রতিযোগী হিসাবে "লিভিং অন দ্য এজ"-এর মতো রিয়্যালিটি অনুষ্ঠানে উপস্থিত হয়েছেন। এছাড়াও ২০০৯ সালে তিনি এরি ডিজিটালের একটি নাচের অনুষ্ঠানে বিচারক হিসেবে দায়িত্ব পালনও করেছেন।
ডেনিস লিলি
ডেনিস কিথ লিলি, এএম, এমবিই (Dennis Keith Lillee; জন্ম: ১৮ জুলাই, ১৯৪৯) পশ্চিম অস্ট্রেলিয়ার সুবিয়াকো এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক ক্রিকেট তারকা। তিনি তার সময়কালের অসাধারণ ফাস্ট বোলাররূপে বিশ্ব ক্রিকেটের ইতিহাসে চিহ্নিত হয়ে আছেন। ক্ষীপ্রগতির বোলিং ভঙ্গীমা ও হার না মানার মানসিকতার জন্যে সমর্থকদের কাছে অত্যন্ত জনপ্রিয় ক্রীড়াব্যক্তিত্ব হিসেবে পরিচিত ছিলেন ডেনিস লিলি।
ক্রিকেট জীবন
লিলি তার ক্রিকেট জীবনের শুরুতেই অত্যন্ত দ্রুতগামী বোলার হিসেবে পরিচিত ছিলেন। কিন্তু অনেকবার শারীরিক আঘাতপ্রাপ্তির কারণে তার ক্রিকেট জীবন শেষ হয়ে যায়। খেলোয়াড়ী জীবনের মাঝখানে প্রয়াত ও বিখ্যাত অস্ট্রেলীয় ক্রিকেটার রে লিন্ডওয়াল তার বোলিং পরামর্শকের দায়িত্ব পালন করেন।
১৯৭০-৭১ মৌসুমের অ্যাশেজ সিরিজে অ্যাডিলেডে অনুষ্ঠিত ৬ষ্ঠ টেস্টের মাধ্যমে টেস্ট ক্রিকেটে অভিষেক ঘটান তিনি। আট বলের ওভারে ২৮.৩ ওভার বোলিংয়ে ৫/৮৪ লাভ করেন। জন এডরিচ ছিলেন তার প্রথম শিকার যা কিথ স্টেকপোল ক্যাচ নিয়েছিলেন। সিডনিতে অনুষ্ঠিত নিজস্ব ৭ম টেস্টে প্রথমবারের মতো জন হ্যাম্পশায়ারকে কট মার্শ বোল্ড লিলি নামটিকে লিপিবদ্ধ করেন।
১৯৭১-৭২ সালে বিশ্ব একাদশ ক্রিকেট দলের বিপক্ষে অবিস্মরণীয় কীর্তি গড়েন। তার আগ্রাসী বোলিংয়ে বিশ্ব একাদশের শক্তিশালী ব্যাটিং লাইন-আপ ভেঙ্গে পড়ে। তিনি গ্যারি সোবার্স, ক্লাইভ লয়েড, রোহন কানহাই এবং সুনীল গাভাস্কারের ন্যায় ব্যাটসম্যানদেরকে আউট করেন যা পরবর্তীতে তার বোলিং পরিসংখ্যান দাঁড়ায় ৮/২৯।
১৯৭২ সালে ইংল্যান্ড সফরে নিজেকে সেরা বোলাররূপে প্রতিষ্ঠিত করেন। ১৭.৬৭ রান গড়ে তিনি ৩১ উইকেট লাভ করে দলকে সিরিজে ২-২ রাখতে সক্ষম হন।
একদিনের আন্তর্জাতিক
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে স্বাগতিক ইংল্যান্ডের বিপক্ষে অনুষ্ঠিত ঐ খেলায় তার দল ৬ উইকেটে পরাজয়বরণ করেছিল।
সম্মাননা
১৯৭৩ সালে উইজডেন নির্বাচকমণ্ডলী বর্ষসেরা ক্রিকেটারদের একজনরূপে তাকে মনোনীত করে। ১৯৮৪ সালে আন্তর্জাতিক ক্রিকেট অঙ্গন থেকে লিলি অবসর নেন। তখনো তিনি সবচেয়ে বেশি ৩৫৫টি টেস্ট উইকেট নিয়ে বিশ্বরেকর্ডের অধিকারী ছিলেন। এরফলে নিজেকে অস্ট্রেলিয়ার সর্বকালের স্বীকৃত এবং জনপ্রিয়তম ক্রীড়াবিদ হিসেবে প্রতিষ্ঠিত করেন। ১৯৯৬ সালে অস্ট্রেলীয় ক্রিকেট হল অব ফেমের উদ্বোধনে প্রথম দশজনের একজন হিসেবে তাকে অন্তর্ভুক্ত করা হয়। তার সাথে অন্যান্যরা ছিলেন - জ্যাক ব্ল্যাকহাম, ফ্রেড স্পফোর্থ, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার ও রে লিন্ডওয়াল। ২০০০ সালে শতাব্দীর সেরা অস্ট্রেলীয় ক্রিকেট বোর্ড দলেও তাকে অন্তর্ভুক্ত করা হয়।
১৭ ডিসেম্বর, ২০০৯ সালে ডেনিস লিলি আইসিসি ক্রিকেট হল অব ফেমে জায়গা পান। অবসর পরবর্তীকালে তিনি ভারতের চেন্নাইয়ে প্রতিষ্ঠিত এমআরএফ পেস ফাউন্ডেশনের সাথে জড়িত ছিলেন যা ফাস্ট বোলিংয়ের উপযোগী করে সেরা পেসার গড়ে তোলে।
হিন্দু দর্শন
থাম্ব|নারুদীয়মহাপুরাণম হিন্দু দর্শন বলতে বোঝায় প্রাচীন ভারতে উদ্ভূত একগুচ্ছ দর্শনের একটি সমষ্টি। এটি ভারতীয় দর্শনসমূহের একটি অংশ যা প্রাচীন বেদকে জ্ঞানের প্রামাণ্য ও গুরুত্বপূর্ণ উৎস হিসাবে স্বীকার করা হয়। মূল ধারার হিন্দু দর্শনের মধ্যে ছয়টি দার্শনিক শাখা বিদ্যমান, যাকে একত্রে ষড়দর্শন বলা হয়। এগুলো হল: সাংখ্য, যোগ, ন্যায়, বৈশেষিক, মীমাংসা ও বেদান্ত। ষড়দর্শন বেদের প্রামাণ্যতা স্বীকার করে বলে একে আস্তিক দর্শনও বলা হয়।  প্রাচীন ও মধ্যযুগীয় ভারতে আরও কয়েকটি দার্শনিক শাখার উদ্ভব ঘটেছিল যেগুলো বেদকে অস্বীকার করে কিছুটা একই ধরনের দার্শনিক ধারণা প্রচার করেছিল। এগুলো নাস্তিক দর্শন নামে পরিচিত।  ভারতীয় নাস্তিক দর্শনগুলো হল: বৌদ্ধধর্ম, জৈনধর্ম, চার্বাক, আজীবক এবং অন্যান্য। তবে এগুলোকে হিন্দু দর্শনের অংশ বলে অনেকে মনে করেন না। হিন্দু দর্শন বলতে কেবল আস্তিক দর্শনকেই বুঝানো হয়।
আস্তিক দর্শনের বিভিন্ন শাখাগুলোর মধ্যে পারস্পরিক সম্পর্ক এবং আস্তিক ও নাস্তিক শাখাগুলোর মধ্যে পারস্পরিক সম্পর্ক ও পার্থক্য নিয়ে গবেষকদের মধ্যে মতভেদ আছে। ১৮শ ও ১৯শ শতাব্দীর ভারততত্ত্ববিদ ও প্রাচ্যবিদদের রচনা থেকে এই মতভেদের সূচনা। মনে রাখতে হবে, এঁদের রচনার উৎস সেই যুগে প্রাপ্ত অল্প কিছু ভারতীয় সাহিত্য গ্রন্থ ও মধ্যযুগীয় ধর্মগ্রন্থ। হিন্দু দর্শনের বিভিন্ন পরস্পর-সম্পর্কযুক্ত ধারাগুলো বৈচিত্র্যপূর্ণ। ইতিহাস, ধারণা, একই মূল ধর্মগ্রন্থ, একই তত্ত্ববিদ্যা ও মুক্তিতত্ত্ব ও বিশ্বতত্ত্বের মাধ্যমে এগুলো পরস্পরের সঙ্গে যুক্ত রয়েছে। বৌদ্ধ ও জৈনধর্মকে পৃথক দর্শন ও ধর্ম হিসেবে গণ্য করা হয়। তবে চার্বাক ইত্যাদি কয়েকটি নাস্তিক শাখাকে হিন্দু দর্শনের অন্তর্গত মনে করা হয়।
ষড়দর্শনের একটি বা দুটি শাখার সঙ্গে সম্পর্ক-যুক্ত কয়েকটি আস্তিক্যবাদী উপশাখাও হিন্দু দর্শনের অন্তর্গত। এগুলোর মধ্যে উল্লেখযোগ্য ন্যায়ের বাস্তববাদ, বৈশেষিকের প্রকৃতিবাদ, সাংখ্যের দ্বৈতবাদ, অদ্বৈত বেদান্তের অদ্বৈতবাদ ও মোক্ষলাভের জন্য আত্মজ্ঞানের প্রয়োজনীয়তার ধারণা, যোগের আত্ম-নিয়ন্ত্রণ এবং কৃচ্ছ্রসাধন ও আস্তিক্যবাদী ধারণার বিভিন্ন উপাদান উল্লেখযোগ্য। এই ধরনের দর্শনগুলোর থেকে পাশুপত শৈবধর্ম, শৈবসিদ্ধান্ত, প্রত্যভিজ্ঞ ও বৈষ্ণবধর্মের উৎপত্তি।  কোনো কোনো উপশাখায় কয়েকটি বৌদ্ধ সম্প্রদায়ের অনুরূপ তান্ত্রিক ধারণার অবতারণা করা হয়েছে। এই সব উপশাখাগুলো পুরাণ ও আগমে পাওয়া যায়।
হিন্দু দর্শনের প্রত্যেকটি শাখার বিস্তারিত জ্ঞানতত্ত্বীয় সাহিত্য পাওয়া যায়। এগুলোকে ‘প্রমাণ বলা হয়। এছাড়া প্রত্যেকটি শাখার অধিবিদ্যা, মূল্যবিদ্যা ও অন্যান্য বিষয়ের উপর তাত্ত্বিক গ্রন্থও পাওয়া যায়।
শ্রেণীবিন্যাস
মধ্যযুগ থেকে ব্রাহ্মণেরা ভারতীয় দর্শনকে আস্তিক ও নাস্তিক – এই দুই ভাগে বিভক্ত করে এসেছে। হিন্দুধর্মের ইতিহাস অধ্যয়ন করলে দেখা যায়, হিন্দু দর্শনের ছয়টি প্রধান শাখা (ষড়দর্শন) খ্রিস্টের জন্মের সমসাময়িক কাল থেকে গুপ্ত সাম্রাজ্য বা খ্রিস্টীয় চতুর্থ শতাব্দীর মধ্যে বিদ্যমান ছিল। এই দার্শনিক শাখাগুলোর মধ্যে বৈচিত্র্য ও প্রত্যেকটি প্রধান শাখার মধ্যে মতবাদের বিবর্তনের পরিপ্রেক্ষিতে কোনো কোনো গবেষক অবশ্য প্রশ্ন তুলেছেন যে, হিন্দু দর্শনকে আস্তিক ও নাস্তিক – এই দুই ভাগে ভাগ করার প্রবণতাটি যথেষ্ট বা যথাযথ কিনা তা নিয়ে। অন্যদিকে এমন কিছু দার্শনিক উপশাখাও ছিল, যেগুলোর মধ্যে আস্তিক ও নাস্তিক উভয় মতবাদের বৈশিষ্ট্য বিদ্যমান ছিল।
আস্তিক
ঈশ্বরএ বিশ্বাসী নয় বরং প্রাচীন বেদএ বিশ্বাসী ব'লে নিম্নোক্ত ছয়টি দর্শনের আস্তিক অস্তিত্ব স্বীকৃত। এগুলোর প্রত্যেকটিকে ‘দর্শন’ বলা হয়। প্রত্যেকটি দর্শনেই বেদের প্রামাণ্যতা ও ‘আত্মা’র অস্তিত্ব স্বীকার করা হয়। আস্তিক দর্শনগুলো হল:
নাস্তিক
দর্শনের যে সকল শাখা বেদের প্রামাণ্যতা স্বীকার করে না, সেগুলোকে নাস্তিক দর্শন বলা হয়। নাস্তিক দর্শনগুলোর মধ্যে চারটি শাখা প্রধান:
অন্যান্য শাখা
প্রধান আস্তিক্য ও নাস্তিক্যবাদী শাখাগুলোর পাশাপাশি কিছু কিছু উপশাখাও রয়েছে যেগুলো বিভিন্ন মতবাদকে যুক্ত করে নিজস্ব দর্শন খাড়া করেছে। মধ্যযুগীয় পণ্ডিত মধ্ব জৈনধর্ম ও বৌদ্ধধর্মের সঙ্গে এই জাতীয় নিম্নোক্ত উপশাখাগুলোকে হিন্দু দর্শনের উপশাখা বলে বর্ণনা করেছেন:
উপরিউক্ত উপশাখাগুলো ন্যায়ের বাস্তববাদ, বৈশেষিকের প্রকৃতিবাদ, অদ্বৈত বেদান্তের অদ্বৈতবাদ ও মোক্ষলাভের জন্য আত্মজ্ঞানের প্রয়োজনীয়তা, যোগের আত্ম-সংযম এবং ঈশ্বরবাদী ধারণাগুলোর নানা উপাদান গ্রহণ করে নিজস্ব দার্শনিক মতবাদ গড়ে তোলে। কোনো কোনো উপশাখায় বৌদ্ধধর্মের অনুরূপ তান্ত্রিক প্রভাবও দেখা যায়।
কমান্ড অ্যান্ড কনকুয়ার: জেনারেল - জিরো আওয়ার (ভিডিও গেমস)
কমান্ড অ্যান্ড কনকুয়ার: জেনারেল - জিরো আওয়ার হল কমান্ড অ্যান্ড কনকুয়ার: জেনারেল ধারার পরবর্তী সংস্করণ যা ২০০৩ সালে অতিরিক্ত কিছু সুযোগ সুবিধা সংযুক্ত করার পর বাজারে ছাড়া হয় । এটি কমান্ড অ্যান্ড কনকুয়ার: জেনারেল এর থেকে অনেক উন্নত । নতুন (আর্টিফিশিয়াল ইন্টেলিজেন্স/এআই) এবং সৈন্য গোলাবারুদের দেখা পাওয়া যায় এই গেমে । এই ধারায় আরেকটি চমক হল চালেঞ্জিং, এতে আপনাকে ৫ টি এআই সাথে যুদ্ধ করতে হবে ।
ইতিহাস
জিরো আওয়ারে আছে ৩ টি দল যার আলাদাভাবে ৫ টি ধাপ অতিক্রম করতে হবে । এই গেমে প্রধান তিনটি দল এই দল গুলার সক্ষমতা কিছুটা কমানো হয়েছে । এবং এই তিন দলের অনুসারে নতুন সৃষ্ট ৯ টি দল যোগ করা হয়েছে । যার প্রত্যেকের আছে আলাদা ক্ষমতা ।
লেইলা ফোরৌহার
লেইলা ফোরৌহার (, Leylâ Foruhar; জন্ম: ২৩ ফেব্রুয়ারি ১৯৫৮) একজন ইরানি পপ এবং ধ্রপদী গায়ক এবং অভিনেত্রী। শিশু শিল্পী হিসাবে তিন বছর বয়সে তিনি অভিনয় শুরু করেছিলেন। তিনি ইরানি সমাজের অন্যতম সফল নারী শিল্পী হিসাবে বিবেচিত। ইরানে ইসলামি বিপ্লবের পরে ১৯৮৪ সালে তিনি তুরস্কে, এরপর প্যারিসে দেশান্তরিত হবার পর ১৯৮৮ সালে মার্কিন যুক্তরাষ্ট্রের লস অ্যাঞ্জেলেসে অভিবাসিত হন।
লেইলার গান মধ্যপ্রাচ্যের দেশসমূহের পাশাপাশি আফগানিস্তান, তাজিকিস্তান, কুর্দিস্তান, ইরাক, আর্মেনিয়া এবং মার্কিন যুক্তরাষ্ট্রে জনপ্রিয়। তিনি ২০টিরও অধিক অ্যালবাম প্রকাশ করেছেন।
প্রাথমিক জীবন
লেইলা ফোরৌহার ২৩ ফেব্রুয়ারি ১৯৫৮ সালে ইরানের ইস্পাহানে জন্ম নেন। তার বাবা ছিলেন ইরানি অভিনেতা জাহাঙ্গীর ফোরৌহার। শিশুকাল তেকেই তিনি চলচ্চিত্রের ছোট ছোট চরিত্রে অভিনয় শুরু করেছিলেন। সে সময় তিনি সেপাহান এসফাহানের প্রেক্ষাগৃহে বাবা, মা এবং ইরানের থিয়েটারের দুর্দান্ত অভিনেতা আরহাম সদরের সাথে মঞ্চে পরিবেশন করেছিলেন। শুরুর দিকে লেইলা মূলত শাহ যুগের সামাজিক সমস্যাগুলোর উপর ভিত্তি করে নির্মিত চলচ্চিত্রগুলোতে ছোট ছোট চরিত্রে অভিনয় করেছিলেন। ১৯৬৮ সালে এবং সোলতানে গালভা চলচ্চিত্রের জন্য স্বীকৃতি পেয়েছিলেন। কৈশোরে তিনি ফ্যাশন ম্যাগাজিনগুলোর জন্য মডেলিং শুরু করেছিলেন।
১৯৭০ সালের দিকে, ১৪ বছর বয়সে লেইলা গাইতে শুরু করেন। ১৯৭৪ সালে, তার প্রথম অ্যালবাম হাদিছ প্রকাশিত হয় এবং ইরান ও আফগানিস্তানে ব্যাপক সাড়া পায়। বিশেষত "চশমা-ই-নূর" এবং "এশগ মেসলে আতিশেহ" গানগুলো জনপ্রিয়তা পেয়েছিল। ব্যাপক সাফল্যের পাশাপশি অ্যালবামটি আফগানিস্তানে সেরা অ্যালবাম হিসাবে প্রশংসিত হয়েছিল। "চশমা-ই-নূর" গানে তার চুলের স্টাইল বহু বছর কাবুলে প্রচলিত হয়ে ওঠে।
দেশান্তর
প্রতিবেশী ইরাকের সাথে যুদ্ধ ইরানের চলচ্চিত্র ও সঙ্গীত শিল্পে নেতিবাচক প্রভাব ফেলেছিল। ইরানে ইসলামি বিপ্লবের কটি বিপ্লবী আদালতের আদেশে জনপ্রিয় গায়ক এবং অভিনেতাদের (পুরুষ ও মহিলা উভয়) নামের তালিকা জানিয়ে তাদেরকে আদালতের শুনানির জন্য উপস্থিত থাকার নির্দেশ জারি করে। এই তালিকায় লেইলার নাম তিন নম্বরে ছিল। তৎকালীন আইন অনুযায়ী এই তালিকাভুক্ত সকল শিল্পীদের অবশ্যই তাদের কর্মজীবন স্থগিত করতে বাধ্য হতে বা আইনি পরিণতির মুখোমুখি হতে হবে। সে সময়ে ফোরৌহার পরিবার ইরান ছেড়ে চলে যাওয়ার সিদ্ধান্ত নেওয়ার আগ পর্যন্ত তেহরানে অবস্থান করেছিলেন। ইরানে ইসলামি বিপ্লবের পরে, ১৯৮৪ সালে তারা প্রথমে তুরস্কে, এরপর পরে ফ্রান্সের প্যারিসে চলে যান।
১৯৮৮ সালে ফোরৌহার পরিবার মার্কিন যুক্তরাষ্ট্রে চলে আসেন এবং সেখানে লস অ্যাঞ্জেলেস শহরে বসবাস শুরু করেন।
সঙ্গীত জীবন
যুক্তরাষ্ট্রে অভিবাসনের বছর ১৯৮৮ সালে তিনি "মাখমল-ই-নায" এ্যালবাম প্রকাশ করেন। পরবর্তী বছর ১৯৮৯ সালে প্রকাশিত হয় "হেদিয়েহ"। "ইয়ে দিল" গানটি ব্যপক জনপ্রিয়তা এবং সমালোচনা অর্জন করে। বিশেষত গানটির বিপ্লবী পূর্ববর্তী "চশমা-এ-নূর" গানের অনুরূপ উন্মাদনাকে জাগিয়ে তোলে।
লেইলা তার ১৯৯৪ সালের দো পারানদে অ্যালবামে ডলি পার্টনের "জোলিন" গানটি কভার করেছিলেন। লেইলা একাধিক ভাষায় গান গাইতে সক্ষম ছিলেন এবং তার ১৯৯৭ সালের "প্ল্যানেট অব হারমনি" অ্যালবামে ইংরেজি, ইতালিয়, গ্রিক, আরবি, হিব্রু, দারি ফার্সি, আর্মেনিয়, তুর্কি এবং কুর্দি মোট নয়টি ভাষায় গান অন্তর্ভুক্ত ছিল। এটি ছিলো তার সর্বাধিক বিক্রি হওয়া অ্যালবামগুলোর একটি। প্রতি বছর একটি অ্যালবাম প্রকাশ করে, এযাবৎ লেইলা ২০টিরও অধিক অ্যালবাম প্রকাশ করেছেন।
তিনি একাধিকবার লস অ্যাঞ্জেলেসের মেয়রের কাছ থেকে প্রশংসা পেয়েছেন।
ব্যক্তিগত জীবন
২০০৪ সালের আগস্টে লেইলা লস অ্যাঞ্জেলেস-ভিত্তিক ইরানি-মার্কিন ব্যবসায়ী ইসি নবীকে বিয়ে করেছিলেন। মার্কিন মুসলিম সংস্কারক রেজা আসলান লেইলার ভাতিজা।
শরীর উষ্ণ করা
ওয়ার্ম আপ বা ওয়ার্মিং আপ বা শরীর উষ্ণ করা কোন কাজ বা অনুশীলন শুরু করার আগে করা হয়। শারীরবিদ, গায়ক, নৃত্যশিল্পী প্রভৃতি পেশাকর্মীরা সংশ্লিষ্ট অঙ্গ বা পেশী স্ট্রেচিং করার পূর্বে এটি করে থাকেন।
খেলাধুলা/অনুশীলন
ওয়ার্ম আপ সাধারণত শারীরিক বেয়াম, সন্ধির বেয়াম ও স্ট্রেচিংয়ের জন্য শরীরকে স্বতস্ফূর্তভাবে গতিশীল করে। ওয়ার্ম আপ শরীরকে এমন এক অবস্থানে নিয়ে যায় যেখানে শরীর একটি দক্ষ ও দ্রুত কর্মপদক্ষেপের জন্য সহজেই নিরাপদভাবে স্নায়বিক সাড়া প্রদান করে। ওয়ার্ম আপ হাটুর পেশিকে মজবুত করে ফলে হাটুর ইনজুরির পরিমাণ কমায়। দীর্ঘ ওয়ার্ম আপের ফলে ফুটবলসহ বিভিন্ন খেলাধূলায় সার্বিকভাবে ইনজুরি কম হয়। ওয়ার্ম আপের ফলে তাৎক্ষণিকভাবে নিম্নোক্ত প্রতিক্রিয়াসমূহ দেখা যায়:
আবাবদা জনগণ
ঐতিহাসিকভাবে,বেশিরভাগই ছিল যাযাবর যারা নীল নদ এবং লোহিত সাগরের মধ্যবর্তী অঞ্চলে বসবাসকারী, কেউ কেউ আবু হামাদের সাথে কোরোস্কোকে সংযুক্ত বাণিজ্য পথ ধরে বসতি স্থাপন করেছিল।ঊনবিংশ শতাব্দীর অসংখ্য ভ্রমণকারীর বিবরণ থেকে জানা যায় যে সেই সময়ে কিছু আবাবদা এখনও বেজা বা তাদের নিজস্ব একটি ভাষায় কথা বলত, তাই অনেক গৌণ সূত্র আববদাকে বেজা উপজাতি বলে মনে করে।বেশিরভাগ আবাবদা এখন আরবি ভাষায় কথা বলে এবং নিজেদের হিজাজের একটি আরব উপজাতি হিসেবে পরিচয় দেয়।
বহির্জাগতিক প্রাণ
thumb|200px|১৯৬৭ সালে [[সোভিয়েত ইউনিয়ন|সোভিয়েত ইউনিয়নের ১৬ কোপেক্স স্ট্যাম্প। জ্যোতির্বৈজ্ঞানিক কল্পকাহিনী। বহির্জাগতিক সভ্যতার কৃত্রিম উপগ্রহ।]] বহির্জাগতিক প্রাণ বা ভিনগ্রহী প্রাণ বা জনপ্রিয়ভাবে এলিয়েন (Alien, অর্থ: "পরক") বলতে সেই জীবদের বোঝানো হয়, যাদের উদ্ভব এই পৃথিবীতে হয়নি বরং পৃথিবীর বাইরে মহাবিশ্বের অন্য কোথাও হয়েছে। বিশ্বের বাইরে প্রাণের অস্তিত্ব আছে বলে অনেক বিজ্ঞানী দাবি করেছেন আর এই দাবি নিয়ে অনেক বিতর্কও রয়েছে। বর্হিজাগতিক প্রাণের অস্তিত্বের কথা বর্তমানে কেবল কাল্পনিক, কারণ পৃথিবীর বায়ুমন্ডলের বাইরে এই পর্যন্ত কোনো জীবাণু অথবা অতি হ্মুদ্র জীবাণু আছে বলে, পরিষ্কার প্রমাণ খুঁজে পাওয়া যায়নি। তবুও বিজ্ঞানীদের একটি বিরাট অংশ বিশ্বাস করেন যে, এদের অস্তিত্ব রয়েছে। সাম্প্রতিক কিছু উল্কাপিণ্ডতে অতি প্রাথমিক ক্ষুদ্র জীবাণুর ছাপের মত কিছু একটা দেখা গিয়েছে, কিন্তু পরীক্ষার প্রমাণ এখনও চূড়ান্ত নয়। এটি কাল্পনিক হওয়া, একে অন্য একটি বিশ্ব থেকে আসা বুদ্ধিমান প্রাণী বলে ধরা হয়ে থাকে। এটি একটি চরিত্র যা বিভিন্ন কাল্পনিক বিজ্ঞান সমন্ধীয় নাটক ও চলচ্চিত্রগুলোতে দেখা গিয়েছে।
বিজ্ঞানীদের মতে, পৃথিবীর বাইরে কিছু স্থান আছে যেখানে প্রাণ বিকশিত করতে পারে, অথবা আমাদের পৃথিবীর মত জীবন বর্তমান। শুক্র এবং মঙ্গল এবং বৃহস্পতি এবং শনি গ্রহের উপগ্রহ, যেমন- বৃহস্পতির উপগ্রহ ইউরোপা, শনির উপগ্রহ ইনসেলাডাস ও টাইটান, গ্লিজে ৫৮১ সি এবং গ্লিজে ৫৮১ ডি, সাম্প্রতিক কালে আবিষ্কৃত Earth-mass এর কাছে বহিঃসৌর জাগতিক গ্রহের স্পষ্টভাবে তাদের সূর্যের কাছে বাসযোগ্য অঞ্চল পাওয়া গিয়েছে এবং সেখানে পানি থাকার সম্ভাবনাও রয়েছে।